Vuurwapenlisensies: Polisie appelleer | Maroela Media
Die Suid-Afrikaanse Polisiediens (SAPD) het Vrydag gesê hy het aansoek gedoen om verlof tot appèl teen die Pretoriase hooggeregshof se uitspraak oor die hernuwing van vuurwapenlisensies.
Die hooggeregshof in Pretoria het vroeër vandeesmaand verklaar dat twee artikels (artikel 24 en 28) van die Vuurwapenbeheerwet ongrondwetlik is en dat alle vuurwapenlisensies wat verval het of binnekort verval, geldig sal wees totdat die konstitusionele hof die betrokke artikels hersien het. Die parlement is ook 18 maande gegun om die wet te wysig om aan grondwetlike beginsels te voldoen.
'n Kostebevel is ook ten gunste van die Suid-Afrikaanse Jagters- en Wildbewaringsvereniging (SA Jagters), wat die aansoek gebring het, uitgereik.
Die SAPD het Vrydag gesê aangesien hy reeds die nodige dokumente by die konstitusionele hof ingedien het om teen die uitspraak te appelleer, is die hooggeregshofuitspraak nou opgeskort totdat die konstitusionele hof oor die saak besluit het.
"Die status quo met betrekking tot die nakoming van die Wet op Vuurwapenbeheer word dus gehandhaaf en daar word van vuurwapeneienaars met geldige vuurwapenlisensies verwag om steeds hul vuurwapenlisensies betyds te hernu," het brig. Vishnu Naidoo, woordvoerder van die polisie, gesê.
"Die SAPD sal alle vuurwapens bewaar wat deur mense, wat nie betyds hul vuurwapenlisensies hernu het nie, aan die polisie oorhandig is in ooreenstemming met die Wet op Vuurwapenbeheer. Verder sal geen persoon vervolg word wie se vuurwapenlisensies verval het en wat vrywilliglik hul vuurwapens aan die SAPD oorhandig nie."
My vuurwapen lisensie verval einde Desember. Maar ek werk ver bo in Mozambiek. Dit is net moontlik om 25000 rand te betaal vir vliegkaarties heen en weer om dit in tyd te doen nie. So wat nou. Ja ek kry af in Januarie. Maar dan is ek al klaar oor die tydperk. Hoe dan nou gemaak
O, nou word die bevel SOMMER NET SO LEKKER OPGESKORT NE? Tog te lekker, ja nee, ons sal ons wapens mooitjies oorhandig hoor… MOET GEEN VUURWAPENS OORHANDIG NIE, JULLE GAAN DIT NOOIT OOIT WEER SIEN NIE. DIT IS SLEGS 'n KOMPLOT OM ONS TE ONTWAPEN!!!!!!! Die reg is aan ons kant, soos bevind deur die uitspraak v/d HH, en daai artikels is ONGRONDWETLIK! Eintlik moet die jagtersvereniging aansoek doen om 'n interdik dat die bepalings van die bevel met onmiddellike effek in werking tree, en wat die SAP verhoed om die ongrondwetlike bepalings af te dwing hangende die appel, omdat… Lees meer »
Dis die regte antwoord daardie broer!
Kry asseblief sterk regspan. Kan iemand asseblief kyk hoe bindend die wetgewing is oor drie maande voor verval hernieu. Dit word as stok gebruik in hul kantore om dreigend te vertoon as dit minder as drie maande maar steeds voor die verval tydperk is.
Brig Vishnu Naidoo. Indien my motor lisensie se lisensie verval het, reik 'n verkeersbeampte 'n statutêre boete uit, wat ek betaal en dan is my voertuig weer "wettig op die pad". Die feit dat my voertuig lisensie verval het, impliseer nie dat ek dit moet inhandig by die verkeers departement om geskut of vernietig te word nie?? Ek betaaal my statutêre boete & die status quo is herstel (dit wil egter voorkom asof taxis nie onderhewig is aan dié modus operandi nie??) Vir jare & jare het agterstallige vuurwapen applikante, statutêre boetes betaal . . . & op 'n dag… Lees meer »